مَتّیٰ 3
3-نجی باب
یحیی تَعمید بِریَنچینینگ واغظی
مَرقُس 1:1-8؛ لوقا 3:1-18؛ یوحنا 1:19-28
1شُل گونلِرده یحیی تَعمید بِریَنچی گُرونوپ، یهودیه بیابانیندا واغیظ اِتمَگه باشلادی. 2اُل: «توبا اِدینگ، سِبَبی آسمانینگ پاتیشاهلیغی قُلایلادی» دیییَردی. 3- اینه، اِشعیا پیغامبارینگ اُل دیییپ:
«بیاباندا قیغیریانینگ سِسی:
”خودایینگ یُلونی تاییارلانگ!
اُنونگ یُلّارینی دُغرولانگ!“ دیییَر»
دیییپ آیدان شُل آدامی یحیادیر.
4یحیانینگ دویه یونگوندِن لِباسلاری، بیلینده قاییشدان قوشاغی باردی. اُنونگ اییمیتی چِکیرتگه بیلِن بیابانینگ بالیدی. 5سُنگرا اورشلیمینگ، هِمّه یهودیهنینگ و اُردُن اِطرافینینگ هِمّه خالقی اُنونگ یانینا گِلدیلِر. 6اُلار گونَهلِرینی بُیون آلیاردیلار، یحیی هِم اُلاری اُردُن آرناسیندا تَعمید بِریپ چیقاریاردی.
7یحیی فَریسیلِرینگ و صادّوقیلِرینگ اِنچِمهسینینگ تَعمید بِریلمِک اوچین اُز یانینا گِلیَندیکلِرینی گُرِنده، اُلارا شِیله دییدی: «اِی، ییلانینگ نِسلی! گِلجِک غاضابدان قاچماغی سیزه کیم بیلدیردی؟ 8موندان بِیلَک اِدِن توبانگیزا میناسیپ میوه بِرینگ. 9اُز یانینگیزدان: ”بیزینگ آتامیز ابراهیمدیر“ دیییپ فیکر اِتمَنگ. مِن سیزه شونی آیدایین: خودای ابراهیم اوچین شو داشلاردان هِم فِرزِنت یارادیپ بیلیَندیر! 10و شو زامان پالتا باغلارینگ دویبونده یاتیر: قاوی میوه بِرمِیَن هِر بیر باغ چاپیلیپ، اُدا آتیلار. 11توبا اِدِندیگینگیزینگ نیشانی حُکمونده مِن سیزی سووا تَعمید بِریَرین، اِمّا مِندِن سُنگرا گِلجِک مِندِن-ده خاص گویچلیدیر. مِن اُنونگ کُووشلِرینی گُتِرمَگه-ده میناسیپ دَلدیرین. اُل سیزی مُقادِّس روحا هِم-ده اُدا تَعمید بِرِر. 12اُنونگ خارمان آراسّالایان چارشاخی اِلیندِدیر. اُل خارمان یِرینی سوپوریپ، بوغدایینی آمّارا ییغنار. سامانی بُلسا سُنمِز اُتدا یاقار.»
عیسی تَعمیدلِندیریلیَر
مَرقُس 1:9-11؛ لوقا 3:21-22
13سُنگرا عیسی یحیی طارافیندان تَعمید بِردیریلمِک اوچین جلیلهدِن اُردُنا، یحیانینگ یانینا گِلدی. 14اِمّا یحیی اُنی ساقلاپ: «سِن مِنی تَعمید بِرمِلی، سِنینگ اُزونگ مِنینگ یانیما گِلیَرسینگمی؟» دییدی. 15عیسی اُنگا: «دِگمه، حَضیر شِیله بُلسون، سِبَبی بیزه خودایینگ ایسلِگینی بِرجای اِتمِک گِلیشیَندیر» دیییپ جُغاپ بِردی. 16عیسی تَعمید بِریلیپ، سودان چیقان واقتیندا آسمان آچیلدی. عیسی خودایینگ روحونی کِپدِره مِنگزِش اُز اوستونه اینیپ گِلیَنینی گُردی. 17شُندا آسماندان گِلِن بیر سِس: «بو مِنینگ عزیز اُغلومدیر. مِن اُندان کَن راضیدیرین» دییدی.
knc_Arab kas_Arab pes_Arab urd_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab knc_Arab azb_Arab